Utdanningsforbundet

**Utdanningsforbundet** er en norsk fagforening for pedagoger, stiftet 2. oktober 2001. Forbundet har i dag rundt 190.000 medlemmer (2023).

Organisasjonen kom til ved en sammenslåing av fagforeningene Norsk Lærerlag og Lærerforbundet. Medlemmene kommer fra blant annet barnehage, grunnskole, skolefritidsordning, videregående opplæring, høgskole, universitet, pp-tjenesten og utdanningsadministrasjon, og har medlemmer på nesten 12 000 arbeidsplasser i Norge. Forbundet er organisert under Hovedorganisasjonen for universitets- og høyskoleutdannede (Unio).

## Tidslinje
* 1892 – *[[Norges Lærerlag]]* ble stiftet i Trondheim
* 1892 – Filologenes og realistenes landsforening ble stiftet
* 1912 – Norges Lærerindeforbund ble stiftet i Kristiania
* 1914 – *[[Norske Spesialskolers Lærerlag]]* ble stiftet
* 1924 – *[[Norges Skolelederlag]]* ble stiftet
* 1939 – *[[Norsk Øvingslærerlag]]* ble stiftet
* 1948 – Norske Barnehagelærerinners Landsforbund ble stiftet
* 1960 – *[[Fellesutvalget for Norges Lærerinneforbund og Norges Lærerlag]]* ble dannet
* 1964 – *[[Felles komité for lærerorganisasjonene]]* ble samordnet for å forberede en sammenslutningsavtale og felles lovverk
* 1965 – Norske Barnehagelærerinners Landsforbund ble innmeldt i Norges Lærerlag
* 1966 – Norsk Lærerlag ble stiftet 9. juli i Oslo. Oslo Lærerinnelag og Oslo Lærerlag valgte å stå utenfor.
* 1968 – Oslo Lærerinnelag fremforhandlet egen avtale, og tilsluttet seg Norsk Lærerlag.
* 1979 – Oslo Lærerlag fremforhandlet egen avtale og tilsluttet seg Norsk Lærerlag.
* 1993 – Lærerforbundet ble stiftet ved at Norsk Undervisningsforbund, Norsk Faglærerlag, Norsk Handelslærerlag og Norsk Spesiallærerlag fusjonerte.  
* 2001 – Lærerforbundet og Norsk Lærerlag holder ekstraordinære landsmøter, og beslutter å slå seg sammen til én organisasjon.
* 2001 – Utdanningsforbundet ble formelt stiftet 2. oktober, og hadde første virkedag den 1. januar 2002.
* 2002 - Helga Hjetland, lederen for Norsk Lærerlag ble første leder for UDF etter sammenslåingen
*2009 – Lærernes Hus - Utdanningsforbundets konferansesenter åpner i Oslo

## Organisasjon
Forbundet har 15 fylkeslag, i tillegg til lokallag i alle kommuner (i Norge).

*[[Pedagogstudentene i Utdanningsforbundet|Lærerstudentene i Utdanningsforbundet]]* (tidligere Pedagogstudentene i Utdanningsforbundet) er studentorganisasjonen til Utdanningsforbundet. Lærerstudentene har over 20 000 medlemmer, pr. 2021.

## Eksterne medlemskap
Utdanningsforbundet er medlem i hovedorganisasjonen Unio, og forhandler gjennom Unio om lønns- og arbeidsvilkår for medlemmene i statlig og kommunal sektor (KS og Oslo kommune), og i Spekter, Virke og Kirkelig Arbeidsgiverorganisasjon (KA). Utdanningsforbundet forhandler også direkte med Private Barnehagers Landsforbund – A og Trygge Barnehager/FUS om medlemmenes lønns- og arbeidsvilkår.
## Publikasjoner
Fagforeningen utgir tidsskriftene *[[Utdanning (tidsskrift)|Utdanning]]*, *[[Bedre Skole]]*, *[[Første steg]]*, *[[Yrke (tidsskrift)|Yrke]]* og *[[Spesialpedagogikk (tidsskrift)|Spesialpedagogikk]]* – og er medutgiver av *[[Norsk pedagogisk tidsskrift]]*.

## Ledere
* 2002–2009: Helga Hjetland
* 2010–2012: Mimi Bjerkestrand
* 2013–2015: Ragnhild Lied
* 2016–2024: Steffen Handal
* 2024–: Geir Røsvoll

## Referanser


## Eksterne lenker
* 
*